Շտայների փիլիսոփայության վրա հիմնված դպրոցներից մեկում, որ գտնվում է շվեյցարական Էշ բնակավայրում, երեխաները, որոնցից շատերի տներում ինտերնետ անգամ չկա, աշխարհի ու այդ աշխարհի տարբեր անկյուններում ապրող մարդկանց մասին գիտեն ավելին, քան կարելի է ենթադրել: Նրանք հրաշալի գիտեն, թե օրինակ՝ որտեղ է Հայաստանը, ինչ են ուտում հայերն ու ինչպես են պարում: Իսկ թե ինչ են երգում ու ինչպես են պարում հայերը, նրանք ցույց տվեցին օրեր առաջ դպրոցում հյուրընկալված հայերին: Առիթն այստեղ ամեն տարի կազմակերպվող միջոցառումն է, որի ընթացքում նրանք սովորում են տարբեր երկրների մասին: